Diari Oficial de la Generalitat Valenciana


Sumari del DOGV 8977, del 17-12-2020 (2020/10107)

Notificació de la sentència i interlocutòria d'aclariment dictades en el procediment de modificació de mesures de supòsit contenciós número 401/2019.
-----------------------------------------------------------------------------------------------------------------------------------------------------

### Dades del document

Número de DOGV
:   8977

Data del DOGV
:   17-12-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/10190


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència i interlocutòria d'aclariment dictades en el procediment de modificació de mesures de supòsit contenciós número 401/2019. [2020/10792]  
Judici família. Modificació mesures supòsit contenciós - 401/2019  
  
Part demandant: Natalia Rodríguez España.  
Part demandada: Julio Enrique Pardo Castaño.  
Fernando Cremades López de Teruel, lletrat de l'Administració de justícia del Jutjat de Primera Instància número 5 de Dénia, faig saber que en el judici a què s'ha fet referència, s'ha dictat la sentència que té la dispositiva que, literalment, és com segueix:  
  
«Dispositiva  
Estime la demanda formulada Natalia Rodríguez España, representada per la procuradora dels tribunals Inmaculada Más Cabrera, contra Julio Enrique Pardo Castaño, declarat en rebel·lia, en la qual intervé el Ministeri Fiscal en la persona de la fiscal titular Sofía Gómez Collado, i ordene la modificació de les mesures definitives fixades en la Sentència núm. 222/2013, dictada en les actuacions de divorci 1220/2013, concretament, el següent:  
1) S'atribueix l'exercici exclusiu de la pàtria potestat de la menor \*\*\* a la mare Natalia Rodríguez  
España, així com totes les seues funcions, entre les quals s'inclouen les següents:  
- Administració i representació.  
- Obertura i cancel·lació de comptes bancaris, plans de pensions i contractació d'assegurances.  
- Gestionar les concessions i renovacions de DNI, passaport i empadronament.  
- Tramitar qualsevol document de la filla \*\*\* davant de la TGSS i l'INSS.  
- Matricular la filla \*\*\* en qualsevol curs a Espanya o a l'estranger i autoritzar viatges a Espanya o a l'estranger que interessen a la menor.  
- Canviar el domicili o lloc de residència de la menor.  
- Activitats extraescolars i classes particulars.  
- Intervencions quirúrgiques o qualsevol classe d'assistència o d'intervenció sanitària, preventiva o curativa (incloses les estètiques), tractaments psicològics, etc.  
- Qualsevol altra decisió i acte que afecten la vida familiar de la menor i la seua formació en tots els aspectes, inclosos el social i religiós.  
2) Es deixa sense efecte el règim de visites de caps de setmana alterns, per impossibilitat de compliment, i es manté el període vacacional fixat que haurà de desenvolupar-se en el lloc de residència de la menor, per a la qual cosa el pare haurà de comunicar el mes de gener de cada any els períodes vacacionals (dels que s'assenyalen en la sentència de divorci) en els quals tindrà disponibilitat per a compartir-los amb la seua filla, tot això a l'efecte organitzatiu de la mare.  
3) Expediu un manament al Registre Civil de Dénia per a practicar la inscripció corresponent, al marge de la inscripció de naixement, de l'atribució en exclusiva i a favor de Natalia Rodríguez España de l'exercici de la pàtria potestat sobre la seua filla \*\*\*.  
No es fa un pronunciament especial sobre les costes processals causades.  
Aquesta és la meua sentència, que pronuncie, mane i signe.»  
  
Dénia, 6 d'octubre de 2020. El lletrat de l'Administració de justícia: Fernando Cremades López de Teruel.  
Interlocutòria d'aclariment de la sentència  
Fernando Cremades López de Teruel, lletrat de l'Administració de justícia del Jutjat de Primera Instància número 5 de Dénia, faig saber que en el judici a què s'ha fet referència, s'ha dictat una interlocutòria que té la dispositiva que, literalment, és com segueix:  
  
«Part dispositiva  
Ordene:  
Estimar la petició formulada per la part actora d'aclarir la sentència de data 5 d'octubre de 2020, dictada en aquest procediment, en el sentit que s'ha d'afegir a la dispositiva d'aquesta que la mare queda facultada per a poder canviar la filla menor de col·legi o centre escolar.  
  
Així ho mana i disposa el jutge o la jutgessa; en done fe.»  
  
Atés que es desconeix el domicili o la residència actuals de la part demandada, jo, el lletrat de l'Administració de justícia, de conformitat amb el que disposen els articles 156.4 i 164 de la Llei 1/2000, d'enjudiciament civil, ordene la publicació d'aquest edicte en el tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de la interlocutòria d'aclariment al demandat.  
  
Dénia, 5 de novembre de 2020. El lletrat de l'Administració de justícia: Fernando Cremades López de Teruel.